
REFERAT


Privind atribuirea în folosinţă gratuită a unei suprafeţe de 2813 m.p. de teren către Inspectoratul Şcolar Judeţean Timiş în vederea construirii unui Sediu.

Se propune spre analiză Comisiilor nr.II, III, IV şi V din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane în baza cererii SC 2009-574/ 13.01.2009, depusă de Inspectoratul Şcolar Judeţean Timiş, prin care solicită atribuirea în folosinţă gratuită a unei suprafeţe suplimentare de teren de 13 m.p. adică atribuirea suprafeţei de teren de 2813 m.p. în loc de suprafaţa de 2800 m.p. de teren atribuită prin HCL nr. 324/29.07.2008 în vederea construirii Sediului Inspectoratului Şcolar Judeţean Timiş.

Suprafaţa de teren suplimentară aflată în discuţie, este de 13 m.p. şi se află în imediata vecinătate a suprafeţei de 2800 m.p. atribuiţi şi a rezultat în urma identificării şi măsurării pe terenul amplasamentului aprobat prin Hotărîrea de Consiliu, mai sus amintită.
În situaţia în care avizul Dvs. este favorabil modificării Art. 1 din HCL nr.. 324/2008 prin suplimentarea cu 13 m.p. de teren a suprafeţei de teren de 2800 m.p. atribuită iniţial Inspectoratului Şcolar Judeţean în vederea edificării unui Sediu, terenul din care se constituie suprafaţa rezultată de de 2813 m.p. este format din următoarele suprafeţe şi parcele topografice :

C. F. nr. 1, Timişoara :

- 534 m.p. din suprafaţa totală de 832 m.p. ce formează parcela topografică nr. 8722
- 603 m.p. din suprafaţa totală de 823 m.p. ce formează parcela topografică nr. 8723

- 680 m.p. din suprafaţa totală de 823 m.p. ce formează parcela topografică nr. 8724

- 151 m.p. din suprafaţa totală de 784 m.p. ce formează parcela topografică nr. 8711

- 142 m.p. din suprafaţa totală de 592 m.p. ce formează parcela topografică nr. 8712
Proprietar al acestor terenuri este Primăria Municipiului Timişoara –posesor la localizare, cumpărare, expropriere, unificare şi schimb donaţiune.
C. F. nr. 2, Timişoara :

- 703 m.p. din suprafaţa totală de 9357 m.p. ce formează parcela topografică nr. 8641/1/1/1/1.

Proprietar al acestor terenuri este Primăria Municipiului Timişoara –posesor la localizare, cumpărare, schimb, unificare şi schimb donaţiune.

Precizăm că suprafeţele de teren din parcelele cu nr. topo 8711 şi 8712, au fost încluse în suprafaţa de 2800 m.p. atribuită prin HCL nr. 324/2008 , dar nominalizarea parcelelor a fost omisă din eroare. Deasemenea se renunţă la Parcela topografică nr. 8641/1/1/1/3, aprobată în HCL nr. 324/2008, deoarece nu face parte din amplasamentul aprobat.
După atribuirea terenului în suprafaţă de 2813 m.p., Inspectoratul Şcolar v-a prezenta Direcţiei de Urbanism, Serviciului B.D.U., pentru obţinere Certificat de Urbanism, o documentaţie cadastrală cu propunerea de dezmembrare a parcelelor de teren atribuite şi de unificare a acestora în vederea constituirii unei singure parcele topografice cu suprafaţa de teren atribuită de 2813 m.p..

În cazul în care terenul în cauză  este afectat de reţele subterane, cheltuielile pentru devierea acestora cad în sarcina Inspectoratului Şcolar Judeţean Timiş. 

Înspectoratul Şcolar Judeţean Timiş se obligă ca în termen de 24 de luni de la intrarea în vigoare a Hotărâri Consiliului Local, să obţină avizele şi autorizaţiile necesare construirii sediului . 
Operaţiile de dezmembrare şi unificare a terenului , operaţiile necesare de întabulare se vor face de asemenea prin grija Inspectoratului Şcolar Judeţean Timiş.
 Având în vedere cele de mai sus propunem revocarea Hotărârii Consiliului Local nr. 324/29.07.2008 .

